# **Справка за задълженията и плащанията**

**Наименование и уникален идентификатор съгласно Регистъра на услугите, част от административния регистър на ИИСДА (интегрирана информационна система на държавната администрация)**

Справка за задълженията и плащанията - № **417**

**Правно основание**

Данъчно-осигурителен процесуален кодекс - чл. 17, ал. 1, т. 7

**Орган по предоставяне на услугата**

Орган по приходите

**Орган, осъществяващ контрол върху дейността на органа по предоставяне на услугата**

Прекият ръководител на органа по приходите, предоставил услугата

**Информация за административното звено, предоставящо услугата, адрес, електронен адрес, телефони за връзка и работно време** <https://nra.bg/wps/portal/nra/kontakti>

**Процедура по предоставяне на административната услуга**

**Услугата е първична.**

**Заявител на услугата** е местно или чуждестранно лице, вписано в регистъра на НАП.

**Начини на заявяване на услугата**

- през портал за предоставяне на електронни услуги на НАП, с ПИК на НАП или с квалифициран електронен подпис /КЕП/;

- на гише в звено за административно обслужване на НАП /писмено или устно/;

- на официалния имейл адрес на съответната ТД/офис на НАП;

- чрез лицензиран пощенски оператор.

**Срок за заявяване на услугата**

По инициатива на лицето

Услугата предоставя възможност за проверка на задължения към НАП по видове и по години, плащанията за погасяване на всяко отделно задължение и неплатените остатъци.

Справката може да се извърши по години, за периоди след 2013 г., включително.

Генерира се справка от информационната система на НАП, съдържаща данни за вида на задължението; вид, номер и дата на документ; актосъставител/взискател - при задължения, подлежащи на разпределение от публичен изпълнител, период и срок за плащане; остатък главница, остатък лихва и обща сума.

# Услугата се предоставя на граждани и бизнес.

# **Срок на предоставяне на услугата**

# В момента на заявяване.

**Срок на действие на документа или индивидуалния административен акт, който се издава при предоставянето на услугата –** към момента на издаване на справката

**Резултат от услугата и начин на получаване на резултата от услугата**

Получена информация за задължения, извършени плащания и остатъците от неплатени задължения, по години.

**Начин на получаване на резултата:**

-лично или чрез упълномощено лице в ТД/офис на НАП;

-чрез пощенски оператор;

-по електронна поща;

-през портала за предоставяне на електронни услуги на НАП.

**Ред, включително срокове за обжалване на действията на органа по предоставянето на услугата**

Не подлежи на обжалване

**Орган, пред който се обжалва индивидуален административен акт**

Не подлежи на обжалване

**Ниво на предоставяне на услугата, съгласно Наредбата за административния регистър**

Двустранна комуникация - заявяване и получаване на услуги изцяло по електронен път, включително електронно подаване на данни и документи, електронна обработка на формуляри и електронна персонална идентификация на потребителите.

**Интернет адрес, на който се намира формулярът за заявяване на услугата –** не се изисква формуляр

**Интернет адрес за служебно заявяване –** не се заявява служебно

**Средства за електронна идентификация и ниво на осигуреност**

Ползването на услугата с квалифициран електронен подпис (КЕП) изисква потребителят да:

- разполага с КЕП на физическо лице или КЕП на физическо лице, асоциирано с юридическо, като в него освен информация за физическото лице (автор) се съдържа информация и за юридическото лице (титуляр), издаден от доставчик на удостоверителни услуги;

- се е автентикирал (логнал) в електронния портал на НАП с КЕП;

- е получил достъп до съответната услуга, съгласно Правилата за ползване на електронните административни услуги на Националната агенция за приходите с КЕП.

Ниво на осигуреност при ползване на КЕП – „ВИСОКО“.

Ползването на услугата с персонален идентификационен код (ПИК), изисква потребителят да:

•             разполага с ПИК, издаден от НАП, за физически и юридически лица;

•             се е автентикирал (логнал) в електронния портал на НАП с ПИК

Ниво на осигуреност при ползване на ПИК - „ЗНАЧИТЕЛНО“

**Образци и формуляри –** не се изискват

# **Цена/такса**

Съгласно разпоредбите на чл.3, ал.3 от Закона за национална агенция за приходите, агенцията не събира такса.

**Електронен адрес, на който се предоставя административна услуга**

<https://portal.nra.bg/details/dept-and-payments-report>

**Интернет адрес за служебно заявяване –** не се заявява служебно

**Електронен адрес за предложения по предоставяне на услугата**

[infocenter@nra.bg](mailto:infocenter@nra.bg)